„Лицата на Друган: житейски разкази от едно малко българско село“
Publisher: Фондация "Солидарност в действие"
Published: 2020
Place of publication: Sofia, Bulgaria
Format: Paperback
Number of pages: 220
Notes: Сборникът “Лицата на Друган: житейски разкази от едно българско село” представя историите на двайсет и трима местни жители от Радомирското село Друган, които отвориха домовете и сърцата си за доброволците на фондация „Солидарност в действие“ и със споделените спомени, размишления и преживявания извезаха пъстрата шевица на живота в едно малко българско село.  
Докато възрастните разказват истории, градящи се на реални преживявания, те предават опит на младите, който е събиран през времето. Този опит бива усвоен и трансформиран в устойчив субстрат, на който да пуснат корени и следващите поколения. Така получаваме възможността да предприемем едно пътуване към себе си, възползвайки се от познанието на онези преди нас. 

Красив е начинът, по който е избрано конкретно село Друган за място на настоящите изследвания. На пръв поглед изглежда обикновено, не по-различно от останалите български села. Малки магазинчета, разпръснати по продължение на главната улица, кметство, поща и църква. Уникално го прави обаче способността му да слива пътища. Младите хора, които са част от тази обмяна на перспективи, са открили тук свой уютен общностен кръг още по времето на доброволческите лагери, организирани от фондация „Солидарност в действие“, с цел създаването на пространство за учене чрез преживяване в село Друган. Водещо за тях е споделянето - на опит, на ценности, на история. Споделяне на свят. Но и на свързаност.

Книгата, която държите в ръцете си, е плод на твърдата убеденост на група млади ентусиасти, че съумеят ли да съхранят изчезващото, ще успеят и да трансформират сегашното в по-хранителна среда за отглеждане на едно по-осъзнато и добро бъдеще, наситено със смисъл.